هو ليه الشخصية الحدية في تشنيع عليها كده وكأنها مكروهة من الدكاترة؟
كتير من الدكاترة مش بيحبوا الشغل في اضطرابات الشخصية لأنها بتستنزف الطبيب وقت وجهد وذهن، وفي حاجة اسمها الألعاب النفسية اللي لازم الدكتور يلقطها ويُبْطِلها، والشخصية الحدية لاعب بدرجة محترف لدرجة إن برة وبعض الأماكن في مصر علاج الشخصية الحدية بيتم من خلال فريق. وده مش ميزة ولا عيب، ده جزء من الاضطراب وغالباً معظم الدكاترة اتلسع مرة بلعبة من دول فبيبقوا متوجسين أو متحاملين، مش كلهم ولا المعظم حتى إن شاء الله.